Pottaharjoittelu

Pottaharjoittelu tarkoittaa pienen lapsen siirtymistä vaippojen käytöstä tekemään tarpeensa pottaan. Potalle oppiminen on yksilöllistä: jotkut lapset oppivat sen jo vähän yli vuoden ikäisinä, kun taas joillakin oppiminen kestää aina neljänteen ikävuoteen asti. Monet lapset, jotka osaavat käydä päiväsaikaan potalla, käyttävät vaippoja vielä öisin. 

Pottaharjoittelussa vauvaiän automaattinen ulostaminen muuttuu tahdonalaiseksi, kun lapsi oppii hitaasti ja aluksi rajallisesti hallitsemaan peräaukon ulompaa sulkijalihasta.

Siistiksi opettelevalle lapselle voi olla eduksi, jos hänet istutetaan potalle aina aamiaisen jälkeen. Tämä johtuu siitä, että ulostamistarvetta esiintyy erityisesti aamulla, kun sekä herääminen että syöminen stimuloivat koolonin massaperistaltiikkaa.

Lähteet

Aiheesta muualla 

Kehityspsykologia
Käymälät
Lastenhoito